
Thy temple wol I worschipe everemo, And on thin auter, wher I ryde or go, I wol dan sacrifice, and fyres beete. And if ye wol nat so, my lady sweete, Than praye I the, to-monve with a spere That Arcita me thurgh the herte bere. Thanne rekke I nat, whan I have lost my lyf, Though that Arcite wynne hire to his wyf. This is theffect and ende of my prayere,
yif me my love, thou blisful lady deere/ Whan thorisoun was doon of Palamon, His sacrifice he dede, and that anoon Ful pitously, with alle circumstaunces, Al telle I nat as now his observaunces. But atte laste the statue of Venus schook, And made a signe, wherby that he took That his prayere accepted was that day. For though the signe schewede a delay,
Pet \viste he wel that graunted was his boone; And with glad herte he wente him hom ful soone.
The thridde hour inequal that Palamon Bigan to Venus temple for to goon, Up roos the sonne, and up roos Emelye, And to the temple of Diane gan sche hye. Hire maydens, that sche thider with hire ladde, Ful redily with hem the fyr they hadde, Thencens, the clothes, and the remenant al That to the sacrifice longen schal ; The homes fulle of meth, as was the gyse; Ther lakkede nouf/*t to don hire sacrifise. Smokyng the temple, ful of clothes faire, This Emelye with herte debonaire Hire body wessch with water of a welle ; But how sche dide hire rite I dar nat telle, But it be eny thing in general; And yet it were a game to heren al \ To him that meneth wel it were no charge: